**ZMLUVA O DIELO**

**č.: SE-VO2-2022/002187-xxx**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon č. 343/2015 Z. z.**“)

(ďalej len „**Zmluva**“)

**Zmluvné strany**

**Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

v zastúpení: Mgr. Ján Lazar, štátny tajomník Ministerstva vnútra Slovenskej Republiky, na

základe plnej moci č. p. SL-OPS-2021/001914-079 zo dňa 07.04.2021

IČO: 00 151 866

Bankové spojenie: Štátna pokladnica, číslo účtu: 7000180023/8180

SWIFT : SPSRSKBA

IBAN: SK7881800000007000180023

Kontaktná osoba: XXXXXX

tel. kontakt:

e-mail:

(ďalej len „**Objednávateľ**“)

a

**XXX**

sídlo: XXX

zastúpený: XXX

IČO: XXX

DIČ: XXX

Identifikačné číslo pre DPH: XXX

Bankové spojenie: XXX

SWIFT: XXX

IBAN: XXX

Zapísaný v: XXX

Kontaktná osoba: XXX

tel. kontakt: XXX

e-mail: XXX

(ďalej len „**Zhotoviteľ**“)

(Objednávateľ a Zhotoviteľ ďalej spolu ako „**Zmluvné strany**“ alebo každý samostatne aj ako „**Zmluvná strana**“).

**Článok I.**

**ÚVODNÉ USTANOVENIA**

* 1. Objednávateľ vyhlásil v súlade so zákonom č. 343/2015 Z. z. verejné obstarávanie na predmet zákazky „**Automatizovaný systém hraničnej kontroly (ABC brány)“,** (ďalej len „**Verejné obstarávanie**“). Oznámenie o vyhlásení verejného obstarávania bolo uverejnené vo Vestníku verejného obstarávania č. XX/2022 dňa XX.XX.2022 pod značkou XXXX –XXX.
  2. Na základe vyhodnotenia ponúk vo Verejnom obstarávaní bola vybraná ponuka Zhotoviteľa ako ponuka úspešného uchádzača. Vzhľadom na túto skutočnosť a predloženú ponuku Zhotoviteľa sa Zmluvné strany v slobodnej vôli a v súlade s všeobecne záväznými právnymi predpismi platnými na území SR rozhodli uzatvoriť túto Zmluvu.

**Článok II.**

**PREDMET ZMLUVY**

* 1. Predmetom tejto Zmluvy je:

a) záväzok Zhotoviteľa vykonať dielo pre Objednávateľa podľa špecifikácie uvedenej v Opise predmetu zákazky, technické požiadavky, ktorá tvorí prílohu č. 1 tejto Zmluvy za podmienok dohodnutých v tejto Zmluve a jej prílohách, ktoré tvoria jej neoddeliteľnú súčasť (ďalej len „**Dielo**“);

b) záväzok Objednávateľa riadne a včas vykonané Dielo prevziať a zaplatiť dohodnutú cenu podľa podmienok tejto Zmluvy.

* 1. Zhotoviteľ vyhlasuje, že v čase uzatvorenia Zmluvy má on a jeho subdodávatelia, ak je to aplikovateľné, splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len **„zákon č. 315/2016 Z. z.“**).
  2. Predmet zmluvy je realizovaný a financovaný v zmysle Národného programu Fondu pre vnútornú bezpečnosť SK 2020 ISF SC2/NC3/A1 a zo zdrojov štátneho rozpočtu.

**Článok III.**

**ČAS PLNENIA**

* 1. Zhotoviteľ sa zaväzuje riadne vykonať Dielo a odovzdať ho v lehote do 6 mesiacov od doručenia písomnej výzvy Objednávateľa Zhotoviteľovi podľa bodu 5.1 Zmluvy.

**Článok IV.**

**MIESTO PLNENIA**

* 1. Miestom vykonania a odovzdania Diela je Letisko M.R. Štefánika Bratislava .

**Článok V.**

**SPÔSOB DODANIA**

* 1. Zhotoviteľ začne vykonávať Dielo v zmysle tejto Zmluvy na základe osobitnej písomnej výzvy Objednávateľa doručenej Zhotoviteľovi, a to do 5 pracovných dní odo dňa doručenia výzvy Zhotoviteľovi.
  2. Zhotoviteľ berie na vedomie a súhlasí s tým, že Objednávateľ je oprávnený, nie povinný, vyzvať Zhotoviteľa na vykonanie a dodanie Diela. Zhotoviteľ nemá nárok na akúkoľvek kompenzáciu vykonaných plnení, ktoré realizoval bez predchádzajúcej písomnej výzvy Objednávateľa.
  3. Vlastnícke práva k Dielu a k jeho jednotlivým súčastiam, ktoré môžu byť predmetom vlastníckeho práva, prechádzajú na Objednávateľa dňom prevzatia Diela t.j. dňom podpísania preberacieho protokolu oboma Zmluvnými stranami.
  4. Zhotoviteľ znáša riziko spojené s dodaním Diela (nebezpečenstvo náhodnej škody na Diele, poškodenie, odcudzenie) až do dňa jeho odovzdania a prevzatia Objednávateľom, t.j. dňom podpísania preberacieho protokolu oboma Zmluvnými stranami.
  5. Z dôvodu vzájomnej prepojenosti systémov logických celkov Diela vzniká právo užívať Dielo v súlade s touto Zmluvou dňom podpísania preberacieho protokolu, ak sa Zmluvné strany výslovne nedohodnú inak.
  6. Na dodanie plnenia podľa tohto článku Zmluvy sa primerane uplatní doložka INCOTERMS 2010 DDP do miesta plnenia podľa tejto Zmluvy.

**Článok VI.**

**CENA A PLATOBNÉ PODMIENKY**

* 1. Cena za Dielo je určená v súlade s podmienkami tejto Zmluvy a v súlade so zákonom NR SR č. 18/1996 Z.z. o cenách v znení neskorších predpisov a vyhláškou č. 87/1996 Z.z. Ministerstva financií Slovenskej republiky, ktorou sa vykonáva zákon Národnej rady Slovenskej republiky č.18/1996 Z.z. o cenách v znení neskorších predpisov vo výške........................................ EUR bez DPH,

(slovom................................................... bez DPH)

DPH 20 % ............................ EUR

Cena celkom s DPH....................................... EUR

(slovom: ...................................................... s DPH )

* 1. Detailná špecifikácia Ceny za Dielo je uvedená v prílohe č. 2 tejto Zmluvy („**Štruktúrovaný** r**ozpočet ceny zmluvy**“). Zhotoviteľ vyhlasuje, že v cene podľa bodu 6.1 Zmluvy sú zahrnuté všetky náklady potrebné k vykonaniu Diela a jeho prevádzkovaniu vrátane prepravných nákladov, daní a ciel, poplatkov a príslušných povolení.
  2. Zhotoviteľovi vznikne právo na vystavenie faktúry dňom podpísania preberacieho protokolu poverenými zástupcami oboch Zmluvných strán, ktorého kópia bude prílohou faktúry.
  3. Zhotoviteľ zašle Objednávateľovi tri originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.
  4. Splatnosť faktúr je tridsať (30) dní odo dňa jej doručenia Objednávateľovi zo strany Zhotoviteľa za predpokladu, že doručená faktúra bude spĺňať všetky zákonné a zmluvné náležitosti a bude doručená na adresu Objednávateľa uvedenú v záhlaví tejto Zmluvy v troch vyhotoveniach. Úhrada faktúry bude realizovaná bezhotovostným platobným stykom na účet Zhotoviteľa uvedený v záhlaví tejto Zmluvy.
  5. Faktúra musí byť vystavená zo strany Zhotoviteľa v súlade s ustanoveniami tejto Zmluvy, so všeobecne záväznými právnymi predpismi platnými na území SR (najmä zákonom č. 431/2002 Z. z. o účtovníctve v znení neskorších predpisov, zákonom č. 222/2004 Z. z. o dani z pridanej hodnoty v znení neskorších predpisov) a musí obsahovať nasledovné náležitosti:

- číslo faktúry

- obchodné meno a sídlo Objednávateľa

- obchodné meno a sídlo Zhotoviteľa

- lehota splatnosti faktúry

- číslo a názov Zmluvy

- názov a adresa banky Zhotoviteľa,

- číslo účtu Zhotoviteľa v tvare IBAN

- suma požadovaná na platbu v EUR zaokrúhlená na dve desatinné miesta,

- náležitosti pre účely DPH (sadzba DPH, DIČ a kurz NBS pre prepočet inej meny na EUR)

- podpis zodpovednej osoby za Zhotoviteľa.

* 1. Ku každej faktúre bude priložená kópia preberacieho protokolu podľa článku VIII. ods. 8.2 tejto Zmluvy.
  2. Ak nebude faktúra obsahovať všetky stanovené náležitosti a/alebo prílohy alebo v nej nebudú uvedené správne údaje alebo nebude doručená Objednávateľovi v stanovenom počte vyhotovení, Objednávateľ je oprávnený do 5 kalendárnych dní od jej doručenia ju Zhotoviteľovi vrátiť s upozornením na nesprávne a/alebo chýbajúce náležitosti a/alebo údaje. V takomto prípade dohodnutá doba splatnosti začne plynúť až od doručenia opravenej (správnej) faktúry Objednávateľovi.

**Článok VII.**

**ĎALŠIE PRÁVA A POVINNOSTI ZMLUVNÝCH STRÁN**

* 1. Práva a povinnosti Objednávateľa:

1. Objednávateľ je oprávnený kontrolovať vykonávanie Diela v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ bezodkladne odstránil na vlastné náklady vady vzniknuté vadnou realizáciou Diela a ďalej ho zhotovoval riadne.
2. Objednávateľ je povinný informovať Zhotoviteľa o prekážkach, resp. iných okolnostiach, ktoré môžu brániť Zhotoviteľovi riadne plniť predmet Zmluvy.
3. Objednávateľ je povinný zaplatiť Zhotoviteľovi dohodnutú cenu za Dielo podľa článku VI. bod 6.1 tejto Zmluvy, po tom čo bude Dielo Zhotoviteľom vykonané riadne a včas a odovzdané na základe preberacieho protokolu.
4. Objednávateľ má právo používať Dielo v súlade s podmienkami tejto Zmluvy.
   1. Práva a povinnosti Zhotoviteľa:
5. Zhotoviteľ sa zaväzuje, že vykoná a dodá Dielo v množstve, rozsahu, kvalite a v prevedení podľa podmienok dohodnutých v tejto Zmluve. Zhotoviteľ je plne zodpovedný za výkony, opomenutia alebo zlyhanie svojich subdodávateľov rovnako ako za vlastné výkony a práce.
6. Zhotoviteľ je povinný vykonať a dodať Dielo na vlastné náklady, na vlastnú zodpovednosť a na vlastné nebezpečenstvo, s odbornou starostlivosťou v zmysle podmienok dohodnutých v Zmluve a zodpovedá za kvalitu ním vykonaného a dodaného Diela.
7. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu Objednávateľom na realizáciu Diela, ak Zhotoviteľ mohol túto nevhodnosť zistiť pri vynaložení odbornej spôsobilosti.
8. Ak Zhotoviteľ zistí skryté prekážky na mieste, kde má Dielo alebo jeho časť vykonať a tieto mu v tom bránia, je povinný ihneď takéto prekážky oznámiť Objednávateľovi.
9. Zhotoviteľ zodpovedá za bezpečnosť a ochranu zdravia všetkých svojich zamestnancov a spolupracujúcich osôb pri vykonaní a dodaní Diela a vykoná také bezpečnostné opatrenia, aby nedošlo k ohrozeniu týchto osôb. Zhotoviteľ zabezpečí vo svojej réžii svojich zamestnancov osobnými ochrannými pomôckami pre ochranu zdravia. Odborné práce (montáž) musia byť vykonané len pracovníkmi Zhotoviteľa alebo ním poverenými osobami, ktorí majú príslušnú kvalifikáciu na vykonanie týchto prác.
10. Zhotoviteľ sa zaväzuje zabezpečiť od svojich zamestnancov a/alebo subdodávateľov realizujúcich Dielo, riadne plnenie všetkých povinností, ktoré sa v zmysle Zmluvy na nich vzťahujú, najmä nasledovných povinností:

1. dodržiavanie ochrany údajov a záväzku mlčanlivosti o údajoch, s ktorými počas výkonu prác pre Objednávateľa prišli do styku, a to aj po ukončení pracovného alebo obdobného pomeru.

2. zachovávať mlčanlivosť o osobných údajoch, s ktorými počas výkonu prác pre Objednávateľa prišli do styku, okrem prípadov v ktorých to umožňuje zákon.

1. Oprávnená osoba Zhotoviteľa je povinná spresniť deň a hodinu dodania Diela telefonicky a správou zaslanou elektronickou poštou minimálne dva (2) pracovné dni pred jeho dodaním. Oprávnená osoba Objednávateľa potvrdí termín dodania písomne.
2. strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä:

* poverení zamestnanci Zodpovedného orgánu;
* poverení zamestnanci Orgánu auditu;
* poverení zamestnanci Najvyššieho kontrolného úradu Slovenskej republiky;
* poverení zamestnanci Úradu pre verejné obstarávanie;
* splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov, ako aj osoby prizvané kontrolnými orgánmi uvedenými v grantovej zmluve/internom predpise.
  1. Zmluvné strany sa pri realizácii Diela zaväzujú poskytovať si vzájomnú súčinnosť, ktorou sa pre účely tejto Zmluvy rozumie taká súčinnosť Zmluvných strán, ktorá je nevyhnutná a náležitá pre riadne plnenie tejto Zmluvy, a ktorá spočíva najmä v:

1. poskytnutí všetkých potrebných informácií zo strany Objednávateľa, ktoré môžu byť oprávnene požadované zo strany Zhotoviteľa za účelom riadneho plnenia predmetu tejto Zmluvy,
2. umožnení prístupu k hardvérovému a softvérovému vybaveniu Objednávateľa v rozsahu potrebnom k vykonaniu Diela, vrátane diaľkového prístupu,
3. ďalšej súčinnosti, ktorá sa preukáže ako účelná a potrebná pre plnenie predmetu tejto Zmluvy.

**Článok VIII.**

**ODOVZDANIE A PREVZATIE DIELA**

* 1. Zhotoviteľ je povinný odovzdať Dielo tak, aby ho bolo možné riadne prevziať a používať dohodnutým spôsobom na dohodnutý účel. Spolu s odovzdaním Diela poskytne Objednávateľovi doklady potrebné na prevzatie a užívanie Diela.
  2. Odovzdanie Diela alebo jeho časti nastane dňom podpisu preberacieho protokolu obomi Zmluvnými stranami, resp. zodpovednými zástupcami oboch Zmluvných strán.
  3. Preberací protokol podľa bodu 8.2 tohto článku Zmluvy bude obsahovať:
* identifikáciu Zmluvných strán,
* predmet vykonaných prác,
* podrobnú špecifikáciu postupov, ktoré Zhotoviteľ použil k dodaniu Diela,
* dátum odovzdania Diela,
* služby poskytnuté Zhotoviteľom a množstvá tovarov dodaných Zhotoviteľom v súlade s rozpočtom,
* jednotkové ceny položiek v súlade s touto Zmluvou.

Položky preberacieho protokolu musia byť v súlade s položkami uvedenými v prílohe č. 2 tejto Zmluvy.

* 1. Ak pri preberaní Diela Objednávateľ zistí, že Dielo má vady, ktoré bránia používaniu Diela, Dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo po odstránení týchto vád. Až po odstránení vád môžu Zmluvné strany pristúpiť k spísaniu preberacieho protokolu.

**Článok IX.**

**SUBDODÁVKY**

* 1. Ak má Zhotoviteľ v úmysle zadať vykonanie Diela alebo jeho časti ďalším čiastkovým zhotoviteľom (ďalej len „**subdodávateľ**“), a to buď v celom rozsahu alebo čiastočne, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám.
  2. V prílohe č. 4 tejto Zmluvy sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  3. Zhotoviteľ je oprávnený zmeniť subdodávateľa iba s predchádzajúcim súhlasom Objednávateľa. Zhotoviteľ je povinný Objednávateľovi oznámiť akúkoľvek zmenu údajov u subdodávateľoch, uvedených v prílohe č. 4 tejto Zmluvy, a to bezodkladne.
  4. V prípade zmeny subdodávateľa je Zhotoviteľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  5. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  6. Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Zhotoviteľa v zmysle zákona č. 315/2016 Z. z..
  7. Zhotoviteľ je povinný na plnenie tejto Zmluvy použiť expertov, prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) zákona č. 343/2015 Z. z., a to počas doby trvania Zmluvy. Zoznam expertov podľa predchádzajúcej vety tvorí ako príloha č. 3 neoddeliteľnú súčasť tejto Zmluvy, pričom Zhotoviteľ je povinný tento zoznam aktualizovať, a to po predchádzajúcom schválení zmeny experta zo strany Objednávateľa v zmysle nasledujúceho bodu tohto článku Zmluvy. Aktuálny zoznam expertov je Zhotoviteľ povinný zaslať Objednávateľovi elektronicky bezodkladne po schválení zmeny.
  8. Zhotoviteľ je povinný vyžiadať si vopred písomný súhlas Objednávateľa, týkajúci sa zmeny expertov, ktorých používa na realizáciu tejto Zmluvy, pričom Objednávateľ súhlas bez závažného a opodstatneného dôvodu neodoprie. V prípade, ak niektorý z expertov ukončí spoluprácu so Zhotoviteľom, v prípade úmrtia experta alebo v inom relevantnom prípade, ktorý zabraňuje expertovi riadne vykonávať plnenie tejto Zmluvy, je Zhotoviteľ povinný o tejto skutočnosti bez zbytočného odkladu písomne informovať Objednávateľa. Zhotoviteľ sa zaväzuje, že bude mať na realizáciu plnenia k dispozícii minimálne taký počet expertov, aký bol stanovený v rámci podmienok účasti vo Verejnom obstarávaní k predmetu tejto Zmluvy. Pri zmene experta, musí tento expert spĺňať minimálne požiadavky stanovené Objednávateľom v rámci podmienok účasti vo Verejnom obstarávaní k predmetu tejto Zmluvy. Žiadosť o písomný súhlas pri zmene experta predloží Zhotoviteľ v písomnej forme spolu s dokladmi preukazujúcimi splnenie predmetných minimálnych požiadaviek na expertov pred ich nástupom na výkon činností podľa tejto Zmluvy. Po kladnom stanovisku Objednávateľa môže príslušný expert začať vykonávať príslušné činnosti v rámci plnenia tejto Zmluvy.
  9. Zhotoviteľ je povinný na žiadosť Objednávateľa preukázať, že na plnení predmetu zákazky sa podieľajú osobne experti v zmysle prílohy č. 3 tejto Zmluvy. V prípade ak sa niektorý z expertov podľa prílohy č. 3 tejto Zmluvy priamo a osobne nepodieľa na plnení tejto Zmluvy, má Objednávateľ nárok na zmluvnú pokutu vo výške 10.000 EUR (slovom: desaťtisíc euro) za každé jednotlivé porušenie tejto zmluvnej povinnosti.
  10. Pre zamedzenie pochybností, v prípade aktualizácie prílohy č. 4 tejto Zmluvy, t. j. zmena údajov o Subdodávateľoch, resp. zmena a/alebo doplnenie Subdodávateľa, ako ani v prípade aktualizácie Prílohy č. 3 tejto Zmluvy, t. j. zmena údajov o expertoch, resp. zmena a/alebo doplnenie experta, nie je potrebné vyhotoviť dodatok k tejto Zmluve.
  11. Zhotoviteľ vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

**Článok X.**

**AUTORSKÉ PRÁVA**

* 1. Zmluvné strany vyhlasujú, že pokiaľ príslušné všeobecne záväzné právne predpisy platné na území SR neustanovia inak, výsledky činnosti Zhotoviteľa podľa Zmluvy nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Zhotoviteľa podľa Zmluvy bude chránený ako autorské dielo alebo iný predmet duševného vlastníctva, momentom prevzatia plnenia Objednávateľom, Zhotoviteľ poskytuje výhradne Objednávateľovi v neobmedzenom rozsahu súhlas na akékoľvek všeobecne záväznými právnymi predpismi platnými na území SR dovolené použitie tohto autorského diela po dobu trvania autorských práv (ďalej len „**autorská licencia**“). Odplata za poskytnutie autorskej licencie bude zahrnutá v cene daného plnenia. Objednávateľ v rozsahu autorskej licencie je oprávnený udeliť tretím osobám sublicenciu, ako aj postúpiť ich na tretiu osobu. Za nároky tretích osôb z dôvodu prevodu licenčných práv na Objednávateľa zodpovedá Zhotoviteľ.
  2. Na softvérové produkty tretích strán, ktoré sú dostupné na trhu ako tzv. štandardný softvér (resp. aj tzv. krabicový softvér - ako napr. systémový softvér, operačný systém a pod.), a ktorý nebol vytvorený na základe tejto Zmluvy pre Objednávateľa, sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému softvérovému produktu, pričom Zhotoviteľ sa v rámci plnenia predmetu tejto Zmluvy zaväzuje pre Objednávateľa zabezpečiť potrebnú licenciu/sublicenciu v rozsahu, ktorý vyžaduje plnenie tejto Zmluvy.

**Článok XI.**

**ZODPOVEDNOSŤ ZA VADY A ZÁRUKA**

* 1. Zhotoviteľ poskytuje na Dielo záruku v trvaní 36 mesiacov, a to odo dňa podpísania preberacieho protokolu (ďalej len „**záručná doba**“). Počas záručnej doby Zhotoviteľ garantuje plnohodnotnú prevádzku a bezchybnú funkčnosť Diela, častí Diela a jeho jednotlivých komponentov. Takáto funkčnosť je predpokladom riadneho plnenia Zmluvy. Záručná doba neplynie v čase, kedy Objednávateľ nemohol Dielo užívať pre vady, za ktoré zodpovedá Zhotoviteľ.
  2. Záruka sa nevzťahuje na vady Diela vzniknuté v dôsledku vyššej moci, preukázateľného neodborného a nedbalého zaobchádzania a preukázateľného porušenia prevádzkových podmienok výrobcu zo strany Objednávateľa, alebo zo strany tretích osôb.
  3. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za neposkytnutie služieb z dôvodu vyššej moci trvá iba po dobu pôsobenia vyššej moci. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má zmluvná strana, ktorá sa odvolala na okolnosti vylučujúce zodpovednosť, právo odstúpiť od zmluvy.
  4. Písomná reklamácia vady Diela (najmä e-mail) bude obsahovať dátum a čas jej výskytu, dátum a čas nahlásenia, popis vady vrátane chybových hlásení, ako aj meno, priezvisko a kontakt na pracovníka zodpovedného za prevádzku Diela zo strany Objednávateľa. Reklamácia sa bude uplatňovať na kontaktných údajoch Zhotoviteľa uvedených v záhlaví tejto Zmluvy.
  5. Zhotoviteľ je povinný reagovať na reklamáciu vady Diela a kontaktovať Objednávateľa do štyridsaťosem (48) hodín od prijatia reklamácie a dohodnúť s Objednávateľom spôsob a primeranú lehotu odstránenia vady. Zhotoviteľ sa zaväzuje bezodplatne odstrániť reklamovanú vadu v čo najkratšom možnom čase, najneskôr do tridsiatich (30) dní od jej nahlásenia Objednávateľom.

**Článok XII.**

**SANKCIE**

* 1. Objednávateľ je oprávnený požadovať od Zhotoviteľa zaplatenie zmluvnej pokuty v prípade omeškania s odovzdaním Diela podľa článku III. bod 3.1 tejto Zmluvy vo výške 0,05 % z celkovej ceny Diela za každý aj začatý deň omeškania.
  2. Objednávateľ je oprávnený požadovať od Zhotoviteľa zaplatenie zmluvnej pokuty v prípade omeškania s odstránením vady v lehote uvedenej v článku XI. bod 11.5 posledná veta tejto Zmluvy vo výške 100 EUR za každý aj začatý deň omeškania.
  3. Objednávateľ je oprávnený požadovať od Zhotoviteľa zaplatenie zmluvnej pokuty v prípade porušenia povinnosti podľa článku II. bod 2.2 tejto Zmluvy vo výške 10 000 EUR.
  4. Zhotoviteľ je oprávnený uplatniť u Objednávateľa úroky z omeškania podľa § 369 Obchodného zákonníka z fakturovanej čiastky za každý deň, ktorý je Objednávateľ v omeškaní s úhradou faktúry podľa článku VI. tejto Zmluvy.
  5. Zmluvné strany sa zaväzujú uhradiť preukázateľnú škodu, ktorá vznikne druhej Zmluvnej strane v prípade nedodržania podmienok uvedených v tejto Zmluve, ako aj porušením zákona a iných všeobecne záväzných právnych predpisov platných na území SR.
  6. Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

**Článok XIII.**

**ĎALŠIE DOJEDNANIA**

* 1. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia, sa považujú za dôverné. Zmluvné strany sa zároveň zaväzujú, že dôverné informácie neodhalia tretej strane bez vopred daného písomného súhlasu druhej Zmluvnej strany. Záväzok mlčanlivosti Zmluvných strán platí aj po skončení Zmluvy. Záväzok mlčanlivosti neplatí, ak povinnosť zverejnenia informácií vyplýva zo všeobecne záväzných právnych predpisov.
  2. Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Zhotoviteľ [●], IČO: [●]. Vedúci Zhotoviteľ podľa predchádzajúcej vety je oprávnený vykonávať fakturáciu ceny v mene Zhotoviteľov, a tiež je za Zhotoviteľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.

**Článok XIV.**

**SKONČENIE ZMLUVY**

* 1. Táto Zmluva môže byť skončená písomnou dohodou Zmluvných strán alebo písomným odstúpením zo strany tej Zmluvnej strany, ktorej to umožňuje zákon alebo táto Zmluva a výlučne z dôvodov, ktoré stanovuje zákon (najmä podľa § 19 zákona č. 343/2015 Z. z.) alebo táto Zmluva.
  2. Od Zmluvy môže ktorákoľvek zo Zmluvných strán písomne odstúpiť v prípadoch podstatného porušenia Zmluvy.
  3. Na účely Zmluvy sa za podstatné porušenie Zmluvy Zhotoviteľom, kedy je Objednávateľ oprávnený od Zmluvy odstúpiť, považuje:

1. ak je Zhotoviteľ v omeškaní s riadnym a včasným dodaním Diela tak, ako to určuje táto Zmluva,
2. porušenie ustanovenia článku II. bod 2.2 tejto Zmluvy Zhotoviteľom,
3. Zhotoviteľ je v úpadku alebo ak je na majetok Zhotoviteľa začatá exekúcia,
4. proti Zhotoviteľovi bol podaný návrh na vyhlásenie konkurzu alebo návrh na povolenie reštrukturalizácie,
5. Zhotoviteľ vstúpil do likvidácie, prerušil alebo skončil svoju podnikateľskú činnosť;
6. Zhotoviteľ koná v rozpore s touto Zmluvou, všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni;
7. Zhotoviteľ alebo jeho štatutárny zástupca je právoplatne odsúdený za trestný čin súvisiaci s výkonom jeho činnosti, alebo podnikaním,
8. Zhotoviteľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora;
9. v čase uzavretia Zmluvy existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) zákona č.343/2015 Z. z.
10. Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
11. u Zhotoviteľa došlo k predaju podniku,
12. Zhotoviteľ stratí právne predpoklady na riadne plnenie Zmluvy.
    1. Zhotoviteľ je oprávnený od Zmluvy písomne odstúpiť, ak je Objednávateľ v omeškaní s úhradou faktúry o viac ako 60 kalendárnych dní od dňa nadobudnutia splatnosti faktúry a túto neuhradí ani na písomnú výzvu Zhotoviteľa doručenú Objednávateľovi.
    2. Odstúpením od Zmluvy nie sú dotknuté ustanovenia týkajúce sa ochrany informácií, voľby práva a riešenia sporov. Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane, pričom účinky odstúpenia sa spravujú príslušnými ustanoveniami Obchodného zákonníka. Ohľadom plnení, ktoré neboli riadne ukončené ku dňu zániku Zmluvy, pripraví Zhotoviteľ ich inventarizáciu a Objednávateľ bude oprávnený, ale nie povinný ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody Zmluvných strán.

**Článok XV.**

**ZÁVEREČNÉ USTANOVENIA**

* 1. Akékoľvek zmeny a/alebo doplnenia tejto Zmluvy sa môžu vykonať iba na základe dohody obidvoch Zmluvných strán, a to vo forme písomných a očíslovaných dodatkov k Zmluve podpísaných oprávnenými zástupcami oboch Zmluvných strán.
  2. Uzavretý dodatok musí byť v súlade s platným zákonom č. 343/2015 Z. z.a príslušnou judikatúrou a rozhodovacou praxou týkajúcou sa uzatvárania dodatkov k zmluvám zadávaným verejným obstarávaním. Zhotoviteľ je v prípade potreby povinný požiadať Objednávateľa písomne o zmenu Zmluvy, navrhovanú zmenu riadne zdôvodniť a navrhnúť text zmeny Zmluvy. Objednávateľ posúdi navrhovanú zmenu Zmluvy a najneskôr do 30 dní odo dňa obdržania žiadosti sa rozhodne, či prijme navrhovanú zmenu Zmluvy. Ak je zmena Zmluvy spôsobená neplnením alebo porušením Zmluvy Zhotoviteľom, všetky dodatočné výdavky spojené s touto zmenou znáša Zhotoviteľ.
  3. Práva a povinnosti Zmluvných strán, ktoré nie sú výslovne upravené v tejto Zmluve, sa riadia príslušnými ustanoveniami Obchodného zákonníka a iných všeobecne záväzných právnych predpisov Slovenskej republiky.
  4. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami štatutárnych zástupcov oboch Zmluvných strán. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  5. Zhotoviteľ nie je oprávnený postúpiť akékoľvek svoje práva (pohľadávky) alebo povinnosti vyplývajúce z tejto Zmluvy bez predchádzajúceho písomného súhlasu Objednávateľa.
  6. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky po splnení odkladacej podmienky podľa druhej vety tohto bodu Zmluvy. Táto zmluva nadobudne účinnosť až po schválení verejného obstarávania v rámci kontroly, t.j. doručením správy z kontroly verejného obstarávania Zhotoviteľovi s vyhlásením, že počas kontroly verejného obstarávania nebolo zistené porušenie princípov a postupov verejného obstarávania definovaných právnymi predpismi EÚ a SR pre verejné obstarávanie. V opačnom prípade má Zhotoviteľ právo písomne odstúpiť od zmluvy, pričom toto jednostranné odstúpenie nezakladá žiadne právo Objednávateľa na plnenie nákladov spojených s týmto verejným obstarávaním. Táto zmluva zároveň nadobudne účinnosť až dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí Objednávateľ.
  7. Zmluva je vyhotovená v šiestich (6) rovnopisoch s platnosťou originálu v slovenskom jazyku, z toho štyri (4) obdrží Objednávateľ a dva (2) Zhotoviteľ.
  8. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
  9. Neoddeliteľnú súčasť tejto Zmluvy tvorí:

- príloha č. 1 - Opis predmetu zákazky, technické požiadavky a vlastný návrh plnenia

- príloha č. 2 - Štruktúrovaný rozpočet ceny zmluvy

- príloha č. 3 - Zoznam osôb určených na plnenie zmluvy - experti vrátane minimálnych požiadaviek stanovených Objednávateľom v  prílohe č. 5 Podmienky účasti súťažných podkladov (§ 34 ods. 1 písm. g) zákona č.343/2015 Z.z.)

- príloha č. 4 - Zoznam subdodávateľov

* 1. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak súhlasu ju podpísali.

V ........................ dňa ................ V ........................ dňa ................

Objednávateľ: Zhotoviteľ:

SR zastúpená Ministerstvom vnútra

Slovenskej republiky [•]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[•][•]